Andainya Takdir (musim 1)

Musim pertama Andainya Takdir, siri drama televisyen Malaysia, memulakan tayangan perdananya di Slot Samarinda TV3 bermula 29 Mei 2017 dan berakhir pada 22 Jun 2017 menggantikan Menanti Februari dan digantikan oleh siaran ulangan Patahnya Sebelah Sayap.Drama Andainya Takdir (TV3) My Infotaip (23 Mei 2017). Dicapai pada 28 Mei 2017.Mohd Izwanuddin Abd Rahim (21 Jun 2017). 7 Sisi Menarik Dalam Drama ‘Andainya Takdir’ Yang Anda Patut Tahu The Vocket. Dicapai pada 1 Julai 2017.Andainya Takdir menyentuh hati  Utusan Malaysia. Dicapai pada 1 Julai 2017. 

Sinopsis
Mengisahkan ketabahan Fatihah (Nina Iskandar) dalam mempertahankan rumah tangganya bersama Airil (Shukri Yahaya) yang penuh cabaran. Pasangan suami isteri ini mempunyai seorang puteri yang bernama Aleeya (Puteri Balqis). Kehidupan tiga beranak ini sentiasa dalam keadaan genting kerana Airil merupakan seorang yang panas baran dan cemburu buta. Segala perbuatan Fatihah dipantau oleh Airil dan setiap perbuatan Fatihah yang dilakukan tanpa kenan Airil, Fatihah pasti akan dipukul sehingga lebam.

Fatihah yakin bahawa dia mampu bertahan dengan sikap suaminya yang sebegitu demi Aleeya. Namun, kesengsaraannya tidak tertumpu kepada suaminya sahaja, sikap ibu mertuanya pula tidak menyumbangkan sebarang kebaikan dalam perkahwinannya. Ibu mertua Fatihah, Normah (Sheila Mambo) sentiasa bersikap keras kepala, menghasut, dan berprasangka buruk sentiasa membuat Fatihah kegetiran. Normah sememangnya tidak disenangi orang kampungnya kerana sikapnya yang suka menuduh tanpa soal siasat. Fatihah juga tidak terlepas daripada menjadi mangsa buli emosi Normah apabila segala permintaan Fatihah kepada suaminya ditentang olehnya. Airil pula sentiasa menyebelahi ibunya sehingga sering membuat Fatihah berasa terpinggir.

Pahit getir Fatihah bertambah lagi dengan iparnya, adik kepada Airil, Norlin (Annie Ariffin) yang obses kepada kanak-kanak sentiasa dengki terhadapnya kerana Norlin tidak mampu untuk mempunyai zuriat. Cemburu dengan Fatihah yang cantik, tambahan pula mempunyai Aleeya, seorang anak yang tidak kurang cantiknya dan bijak, Norlin sentiasa menghasut ibunya untuk memaksa abangnya pulang ke kampung kerana Norlin ingin bermain dengan Aleeya. Sekiranya tidak dituruti permintaannya, Norlin mengugut untuk tidak pulang ke kampung juga.

Sungguhpun Airil mempunyai masalah panas baran dan sentiasa memukul Fatihah, dia sebenarnya terlalu menyayangi Fatihah. Airil juga berusaha untuk mengubah sikapnya dengan mempelajari cara-cara untuk mengawal sikap cemburu dan kemarahannya yang melampau itu. Dapatkah perkahwinan Fatihah bersama Airil bertahan? Mampukah Fatihah bertabah dengan segala cabaran kehidupannya? Adakah Normah, Norlin, dan Airil berubah sikap demi mengecapi sebuah keluarga yang harmoni?

Pelakon

Pelakon utama
 Shukri Yahaya sebagai AirilSomeone actually wanted to beat Malaysian actor because of his evil roles AsiaOne (19 Julai 2017). Dicapai pada 20 Julai 2017.
 Nina Iskandar sebagai FatihahNorhayati Nordin (10 September 2017). Bukan lagi bahan sensasi Harian Metro. Dicapai pada 22 Februari 2018.
 Puteri Balqis sebagai Aleya

Pelakon pembantu
 Sheila Mambo sebagai Normah
 Idris Md Diah sebagai Jalal
 Rosnah Mat Aris sebagi Limah
 Talha Harith sebagai Zaki
 Erry Putra sebagai Muhsin
 Adiba Yunus sebagai Liza
 Sabhi Saddi sebagai Rahmat
 Dian P. Ramlee sebagai Salmah
 Dilla Ahmad sebagai Saidah
 Putra Amaris sebagai Rozali
 Annie Arifin sebagai Norlin

Episod
Episod 1 (Pertama): 29 Mei 2017Episod 2: 30 Mei 2017
Episod 3: 31 Mei 2017Episod 4: 1 Jun 2017Episod 5: 5 Jun 2017Episod 6: 6 Jun 2017Episod 7: 7 Jun 2017Episod 8: 8 Jun 2017Episod 9: 12 Jun 2017Episod 10: 13 Jun 2017Episod 11: 14 Jun 2017Episod 12: 15 Jun 2017Episod 13: 19 Jun 2017Episod 14: 20 Jun 2017Episod 15: 21 Jun 2017Episod 16 (Akhir): 22 Jun 2017

Sambutan
Musim pertama drama ini menjadi kejayaan komersial apabila ia menjadi sohor kini di media sosial dan mencatatkan penarafan sebanyak 10 juta penonton.Zaidi Mohamad (5 Julai 2017). Andainya Takdir rekod lebih 10 juta tontonan Berita Harian. Dicapai pada 5 Julai 2017.

Rujukan

Kategori:Musim siri drama televisyen Malaysia